text: Els bucs d'assaig d'El Puntet tenen una ocupació del 86% el primer mes - Diari de Girona
  Els bucs d'assaig d'El Puntet tenen una ocupació del 86% el primer mes
  lloret de mar | ddg 21.08.2013 | 09:20
  Els bucs d'assaig de Lloret de Mar inaugurats a mitjans de juliol arriben al primer mes d'obertura amb més del 86% de les hores cobertes.
  Aquesta alta ocupació demostra, en paraules del regidor Ignasi Riera, "la bona resposta que ha tingut la posada en funcionament d'aquest servei". En total són 11 els grups de música que han passat pels bucs durant aquest primer mes, quatre dels quals han adquirit els paquets promocionals que permeten agafar bons de 20 o 10 hores a un preu més reduït.
  Els bucs d'assaig d'El Puntet consten de dues sales insonoritzades i condicionades acústicament per a la pràctica musical i que disposen dels elements mínims imprescindibles per poder assajar sense haver de portar més material que el propi instrument (altaveus, micròfons, amplificadors,bateria, etc.). Si no se'n tenen, es poden llogar a preus simbòlics.